NEDUMERIRI ŞI SUSPICIUNI 


După Brădet, Hexi Pharma. Cine urmează? 

Mulţumiri Presei graţioase. 

Dan Condrea este socotit „piesa principală ” în scandalul dezinfectanţilor, pe care 
numitul i-a(r fi?) diluat pe furiş, pentru a-şi mări profiturile. Subţirimea dovezilor oferite 
publicului naşte suspiciunea că demonizarea sa pe baza unor aserţiuni, zvonuri şi simple 
ipoteze ar putea fi determinată fie de interes ocult, fie de superficialitate, fie de prostie. în 
vreme ce S.R.I. nu găseşte un pericol iminent şi mortal în Hexi Pharma, alţii vorbesc de 
„subminarea sistematică a Statului român ” de către această firmă. Decesele a sute, mii 
sau chiar zeci de mii de pacienţi seceraţi de diverse infecţii nozocomiale constituie un 
subiect care rezonează în orice suflet, mai ales dacă este împachetat cu pricepere. 
Acţiunea mediatică a pornit de la atât de sensibilul şi de revoltătorul caz Colectiv şi n-ar 
fi exclus ca, parţial, să devină înlocuitoarea raportului oficial asupra acelei drame, 
acoperind astfel vinovăţii şi culpe mai mari sau mai mici. 

Câteva săptămâni, zilnic, au fost comentate cele mai stupide scenarii. A uita astăzi 
ce ai spus ieri pare să fi devenit obligaţie de serviciu şi dovadă de înaltă competenţă. 
Raţiunea zace uitată pe noptieră şi dispariţia abordărilor critice creează inevitabile coruri 
de presă, care îngână (cam) aceeaşi partitură, pe tonuri diferite. Privind la Tolontan ca la 
un dirijor, lumea pestriţă a celor cu prea multe păreri de împrumut amestecă speţe, invocă 
probe de care au auzit, dar pe care nu le-au văzut şi care nu au fost confirmate (or, am 
văzut că până şi laboratoarele care lucrează pentru Comitetul Olimpic mai greşesc), sunt 
creduli şi emoţionaţi în preajma unor „martori” penibili, iar când n-au nimic senzaţional, 
cei mai timizi repetă ce-au spus şi ieri, iar cei cu tupeu inventează. (Am urmărit un 
stupefiant dialog între L. Lazarus şi col. Abraham, în care cel din urmă se străduia să 
conteste realităţi atestate de o filmare video.) 

Cu excepţiile de rigoare, Presa nu mai analizează cazul dezinfectanţilor pentru a se 
apropia de adevăr, dar pretinde periculos de ferm că l-ar deţine, deşi nu oferă argumente 
şi nu se osteneşte să asculte şi să analizeze punctul de vedere al celor pe care îi acuză. Ea 
doar caută febril argumente împotriva lui Dan Condrea şi a firmei lui. Unele instituţii se 
simt obligate să forţeze şi ele nota, iar cei inculpaţi riscă să ajungă în situaţia în care vor 
întreba: ce vreţi să vă spunem ca să ne daţi drumul acasă? 

A fost acuzată aroganţa defunctului. Aşa o fi fost, arogant, dar, să fiu iertat, cum 
până mai ieri era ca şi necunoscut, când şi cum s-au convins toţi de acest lucru? Câţi 
jurnalişti au discutat cu el? Nimeni nu întreabă, căci au temă să citească din pravilele lui 
Tolontan şi să le aplice. Hexi Pharma, pusă la zid, a dat unul sau două comunicate prin 
care contestă acuzaţiile, după care a amuţit. Poate este înspăimântată de ceea ce a făcut, 
dar poate o sperie furia inchizitorilor din presă, absurdul unor acuzaţii, uşurinţa cu care 
acestea sunt crezute şi uluitoarea indolenţă a unor gazetari, care repetă papagaliceşte ceea 
ce aud la colegi. Nu apăr o firmă sau imaginea unui defunct, ci încerc să amintesc că o 
investigaţie jurnalistică superficial documentată poate fi extrem de periculoasă. 

Să rememorăm câteva fapte şi afirmaţii concrete (datele care nu cuprind decât ziua 
şi luna sunt din anul 2016 ). 


Sursele domnului Tolontan 

Gazeta sporturilor susţine că a pornit investigaţia, bazându-se pe infonnaţii primite 
de la trei foşti salariaţi ai lui Condrea. De ce nu mai lucrau respectivii la Hexi P har mal 
Nu se spune. Dacă personajele există şi dacă plecarea lor s-a petrecut în 2013, n-ar fi 
exclus să se fi transferat la o firmă concurentă - G. B. Indco, bunăoară - sau să aibă 
legătură cu unele schimbări apărute în acel an în piaţa de profil. 

(Fapte: în vreme ce firma Pharmaseptica Hygiene a făcut angajări masive în 2013, sporindu-şi 
personalul cu peste 65 la sută, Hexi Pharma şi l-a redus cu 23 de procente. De pe listafirme.ro aflăm 
că în acel an Hexi Pharma a avut un profit de 9.298.907 lei, la o cifră de afaceri de 17.631.562 lei. în 
anul următor, din motive necunoscute, asupra cărora nu vreau să speculez, deşi cifra de afaceri a(r fi) 
crescut la aproape 19 milioane, profitul s-a redus la 2.067.488 lei.) 

Oricare ar fi adevărul, poţi să nu iei în seamă şi cauzele pentru care cele trei posibile 
surse a(r fi?) apelat la GSP? Dacă erau revanşarzi? Dacă serveau - cu sau fără profit 
personal - interesele unor terţi? Binele celorlalţi nu cred însă că era marea lor fixaţie, din 
moment ce şi-au tergiversat atât de mult „dezvăluirile”. Şi-apoi, dacă nu deţineau dovezi 
materiale, cum puteau să ajute? Cei interesaţi să combată infecţiile nozocomiale * nu 
aveau nevoie de ei, posibilele vulnerabilităţi majore fiind doar două: slaba calitate a 
biocidelor şi - aspect peste care se trece prea uşor - măsura în care acestea erau folosite 
în spitale. Ambele puteau să fie destul de uşor verificate, inclusiv de jurnalişti. 

* Nozocomial - derivat al vechiului termen nosocomium (spital), care, la rândul lui este un cuvânt compus din 
două vechi cuvinte greceşti voaoq [nosos], (boală) şi kogsco (komeo), a îngriji. Infecţia nozocomială este 
contractată în timpul spitalizării pacientului şi nu are legătură cu boala din cauza căreia acesta a fost internat. 

Reamintesc ce scrie C. Tolontan despre sursele sale: 

1) „Imediat după ce Gazeta a publicat, în decembrie 2015, articolul despre infecţiile nosocomiale 
care i-au ucis pe o bună parte dintre cei internaţi (victimele de la „Colectiv” - n. ns.), angajatul Hexi ne-a 
căutat. 

«Vă pot povesti unul dintre motivele pentru care au murit acei oameni. E una dintre cauzele 
despre care nu se vorbeşte», a spus, acum cinci luni, specialistul” (25 aprilie). 

Dacă - aşa cum pare logic - respectiva sursă se referea la diluarea dezinfectanţilor, 
el, care nu mai lucra la Hexi Pharma, trebuia să deţină documente incriminatoare la zi, 
căci chiar dacă aceasta ar fi falsificat unele produse pe vremea în care respectivul mai 
primea bani de la casieria firmei lui Condrea, lucrurile se putuseră schimba între timp. 
Este improbabil ca numitul „specialist” să fi deţinut probe, fie şi din simplul motiv că 
dânsul era doritor doar să povestească, fiind - poate - niţel nevorbit. 

2) „Ce spune a doua sursă 

A durat câteva luni până am obţinut a doua confirmare. Un alt fost angajat al Hexi Pharma s-a decis 
să mărturisească «deocamdată fără să-mi dau numele». 

«Da, unele din loturile de dezinfectante sunt apă cu săpun, ca să zic aşa». A doua sursă a Gazetei 

Omul a lucrat chiar în zona livrării şi a relaţiei cu spitalele şi autorităţile sanitare de control. 

«Din cauză că se lucra după alte reţete decât cele normale au apărut permanent probleme. Cei 
din spitale îşi dădeau seama. Uneori s-au retras de pe piaţă mii de bidoane cu produse Hexi 
Pharma», susţine fostul angajat. 

«Au existat probleme de neconformitate în multe judeţe şi la multe spitale: Arad, Sibiu, Tg. Mureş, 
Argeş, Slatina... Dar, în final, toate au fost muşamalizate», adaugă el” (25 aprilie). 

Anonimul nu prezintă date concrete. Faptul că „se lucra după alte reţete decât cele 
normale”, dar nu se precizează în ce constau modificările ridică semne de întrebare 
asupra ziariştilor care parcă se temeau să afle pe ce îşi întemeiază spusele. Retragerea 
câtorva produse de pe piaţă din cauza anumitor „ probleme de ne conformitate” nu este 
tocmai şocantă într-o lume în care se întâmplă ca unele fabrici celebre de autoturisme să 
cheme în serx’ice proprietarii maşinilor dintr-un lot, pentru a elimina vulnerabilităţi 
descoperite inclusiv la sistemele de frânare sau de direcţie. 

Sursa vorbeşte şi de ,, muşamalizare Cuvântul nu mai cade ca un trăsnet, realitatea 
ultimului sfert de veac obişnuindu-ne cu gândul că, asemenea corupţiei, şi ascunderea ei a 
devenit un fenomen aproape firesc, care a dezvoltat o „piaţă” specifică. Problema este că 
muşamalizarea trebuie demonstrată. Iar pentru asta, înainte de toate, trebuie arătat ce 
anume era de muşamalizat, în condiţiile în care Hexi Pharma îşi retrăsese produsele 
neconforme într-un fel sau altul, recunoscându-şi şi corectându-şi astfel greşeala. 

3) „A treia sursă a ziarului, tot un fost angajat Hexi Pharma, susţine că «eu nu mă ocupam de 
producţie şi nu ştiu ce se întâmpla» (subl. ns.). 

Omul a avut o funcţie importantă, dar în zona de infrastructură, nu la fabrică. 

«Nu aveam acces la reţete, şedinţele de reţete erau secrete. Patronul Condrea şi directorul 
general Flori Dinu erau cei care participau regulat la şedinţele acestea. Eu nu ştiu!», insistă sursa. 
Celelalte două surse spun: «Ei na, bineînţeles că şi el ştia!».” 

Dacă această a treia sursă nu avea habar de ceea ce se întâmpla în producţie şi nu 
cunoştea reţetele, în ce constă mărturia sa? Trebuia să fie la număr, ştiut fiind că, teoretic, 
o infonnaţie devine credibilă când este confirmată de cel puţin trei surse? 

Oamenii GSP prezintă următorul dialog cu „Sursa Gazetei care a oferit reţeta de 
fabricaţie a Suprasept şi a Thor” (28 aprilie): 

- Există şi alte dezinfectante contrafăcute în afară de cele două ale căror reţete ni le-aţi oferit? 

- Da. Mai sunt. 

- Care? 

- Dacă văd că nu schimbă nimic, o să vi le indic. 

Interesantă reacţia aşa-zisei „surse”! Ai zice că era patron al Gazetei. Din spusele 
personajului se poate deduce că acesta se aştepta ca Hexi Pharma să rectifice compoziţia 
produselor în cauză {„Dacă văd că nu schimbă nimic”) şi, doi, că discuţia a(r fi) avut loc 
cu puţin timp înainte de izbucnirea scandalului, „dezinfectantele contrafăcute” apărând 
ca un accident, nicidecum ca o anomalie veche, perpetuată peste ani (dovadă, speranţa lui 
într-o rapidă schimbare în bine). 

Dată fiind lipsa oricărei justificări privind păstrarea anonimatului celor trei pretinse 
surse (cine, ce le putea face, dacă nu mai lucrau la Hexi Pharma!), mă întreb dacă nu 
cumva autorii au folosit (şi) acest personaj pentru a crea impresia că ar fi existat mai 
multe nereguli decât puteau ei să demonstreze. 

într-o postare, Tolontan îndeamnă cu majuscule: „Nu mai căutaţi sursele, că nu le 
găsiţi” (26 mai). De unde atâta siguranţă? Ştie că nu este nimic de găsit? îi mulţumim 
pentru grija acordată timpului nostru, dar ne vedem de drum. 

Ieşirea la rampă a Laurei Georgescu, fosta soţie a lui Dan Condrea, şi evoluţia sa pe 
ecrane, când ne-a arătat maldărele de documente ale Hexi Pharma, ridică întrebarea dacă 
ea nu a fost, de fapt, pentru GSP o sursă mai importantă decât toţi cei trei anonimi la 
un loc. Bănuiala este întemeiată nu atât pe poziţia de ex-soţie a defunctului, cât pe 

statutul dumneaei de administrator al firmei până prin 2009, pe plângerea penală pe care 
susţine că a făcut-o împotriva Hexi Pharma la finele anului 2015, precum şi pe declararea 
faptului că l-a informat pe Tolontan încă de atunci: 

„Am notificat Judecătoria Sector 1 prin denunţ penal despre neconformitatea formulei declarate prin 
etichetă şi aviz. Se întâmpla în 14 septembrie 2015, judecătorul era Nanu Petruţa. I-am transmis un scan 
şi domnului Tolontan Cătălin cu documentul efectiv în care se precizează că produsele în interior nu sunt 
ce scrie pe avize şi pe eticheta şi că solicit măsuri de protecţie, în primul rând, pentru copilul meu” 
(Flux24.ro, 26 mai). 

Aşadar, strict cronologic şi în măsura în care informaţia este reală, nu Tolontan a 
dezvăluit că Hexi Pharma dilua dezinfectanţi, ci Laura Georgescu? In Dreptul la 
replică publicat la 25 mai de tolo.ro, Hexi Pharma afirmă referitor la ancheta GSP: 

„Documentele care apar în articol sunt falsificate, autorii nu au publicat originalele acestora şi nici 
sursa care le-a pus la dispoziţie, iar formatul documentului este unul folosit de Hexi Pharma acum circa 5 
ani de zile.” 

Nu tn-ar surprinde dacă am afla nici că toate cele trei surse mai sus amintite au 
intrat în legătură cu Tolontan prin Laura Georgescu, nici că sunt simple ficţiuni create 
pentru a acoperi adevărata sursă şi, nu în ultimul rând, nici că ancheta GSP a fost 
detenninată de te miri ce motive nebănuite încă. Oricum ar fi, care ar fi argumentele 
pentru care să nu te întrebi dacă Laura Georgescu a acţionat strict în interes şi din imbold 

personal sau, cu sau fără ştiinţă, maschează pe altcineva (probabil, mai important)? 

* 

Pagina biblioteca.regielive.ro informează că societatea GB Indco SRL „este o 
companie privată cu capital 100% românesc” [236.000 lei], care face „intermedieri în 
comerţ cu produse diferite”, execută „lucrări cu instalaţii electrice” etc., dar se ocupă şi 
cu vânzarea de produse biocide, precum „şi cu producţia şi comercializarea de 
aparatură medicală”. Ea este „reprezentant autorizat pentru următoarele societăţi 
străine: Laboratoire Anios; Technologie Medicale; Isofroid EIHF; Sotec Medicale; 
Novair; CISA” (subl. ns.). 

Ultima frază aminteşte că avem firme româneşti independente şi firme româneşti 
„închinate” unor societăţi comerciale străine, ale căror interese le reprezintă - în cele mai 
multe cazuri - docil şi eficient pentru jupânul investitor. Aceste două categorii par să se 
deosebească şi prin faptul că acelea care acceptă „tutela” nu prea au probleme nici cu 
Justiţia, nici cu mass-media, care nu îmi amintesc să fi purtat campanii de presă împotriva 
lor (eventualele excepţii întăresc regula). Se pare că şi echipa de investigatori sportivi le 
tratează în mod distinct, deşi, teoretic, ar fi trebuit să privească cu egală detaşare firmele 
Hexi Pharma şi Indco. Suspiciunea porneşte şi de la faptul că domnul Tolontan a dus la 
ICECHIM doar produsele celei dintâi, deşi situaţia fiind cam aceeaşi în toate spitalele 
Ţării, indiferent cine le furniza dezinfectanţi, concluzia e la mintea oricui. 

Să comparăm fapte mai concludente. 

In interviul luat lui Condrea, Tolontan îi pune şi următoarele întrebări, prin care, 
judece fiecare, s-ar putea crede că încearcă să sugereze că analizele celor de la Hexi 
Pharma nu ar fi corecte (25 aprilie): 

Şi unde faceţi analize de laborator? 

- La mai multe laboratoare, unele din Germania, altele din România. (Nu-i convine discuţia, îşi 
freacă mâinile una de cealaltă întruna) 

- Cele mai multe analize unde le faceţi? 

- La un laborator din Otopeni. (E iritat, s-a înroşit vizibil). 

- Cum se numeşte? 

- Unilab. E cel mai ieftin şi avem o relaţie bună. 

- Este adevărat că dumneavoastră controlaţi acest laborator? 

- Nu e al meu. 

- Am întrebat dacă-1 controlaţi, nu dacă îl deţineţi. 

înghite în sec.” 

Peste câteva secunde Tolontan atacă direct: 

, Şi cum vi se pare ca producătorul care are o firmă unde administratorul e X îşi avizează 
produsele inserând în dosar o analiză făcută taman la laboratorul care e administrat de acelaşi X? 

- E ceva ilegal?” 

De data aceasta, răspunsul la întrebarea lui Condrea fiind negativ, cel care „ înghite 
în sec ” este anchetatorul, care preferă să nu răspundă sau să-şi comenteze propria reacţie 
(nu ştiut dacă „s-a înroşit vizibil ”, dar „iritat” este posibil să fi fost). Pretenţia ca fiecare 
producător să fie verificat de un laborator străin poate să fie admisă şi nimeni n-ar fi avut 
ceva de obiectat dacă ar fi fost vorba de o regulă aplicabilă tuturor. 

Indirect, Tolontan & Co. sugerează că, în opinia lor, cei de la Unilab ar fi neoneşti. 
Poate că, într-adevăr, or fi. Dar asta nu trebuie probat? Deţine trioul de investigatori ai 
Gazetei Sporturilor documente ale Unilab ? A comparat rezultatele oferite de două (sau 
mai multe) laboratoare asupra aceleiaşi mostre de produs? Păstrând proporţiile, situaţia 
îmi aminteşte de manipularea din perioada 22-28 decembrie 1989, când la TVR Brateş 
intrase într-un rol pe care nu te-ai fi gândit că îl poate juca atât de eficient, astfel încât 
aveam 60.000 de morţi la Timişoara, apa otrăvită într-o mulţime de locuri etc. Câţi nu 1- 
au crezut atunci pe Brateş? 

Dacă interviul cu Dan Condrea s-a desfăşurat într-o atmosferă destul de tensionată, 
jurnaliştii fiind atenţi la orice clipire a intervievatului, discuţia lor cu Alexandru Vârgolici 
- patron al G.B. Indco, unicul importator în România al unor mărfuri franţuzeşti, produse 
de Anios - s-a derulat cu totul altfel, prezentarea din 10 mai amintind de o pagină 
publicitară abilă (vezi tolo.ro). 

„Principalii clienţi ai firmei [Indco] sunt spitalele” . Câte dintre ele, oare? Am aflat 
că, la finele anului 2014, firma avea o cifră de afaceri de 25 de milioane lei (cu 31 la sută 
mai mult decât Hexi Pharma) şi acoperea 17 la sută din piaţă. între Indco şi Hexi 
Pharma pare să existe o stare de „război” mocnit încă din 2012 (sau chiar din 1998, 
când un epidemiolog căruia Tolontan îi păstrează anonimatul, „a trimis către SRI 
documentul despre licitaţia trucată ” în favoarea Indco - informaţie contestată de partea 
acuzată?). Patronul Indco, vrând să verifice „felul în care Comisia de Biocide a eliberat 
avizul pentru câteva produse cde Hexi Pharma”, a „cerut testele de eficienţă pe 
produsele lor” . ( Hexi Pharma o fi procedat la fel?). Cum nu le-a obţinut, în anul 2012 a 
dat Ministerul Sănătăţii în judecată, dar instanţa i-a spus „niet” după un proces care „a 
durat din 2013 şi până în 2015”. Faptul mă obligă să cred că pretenţia Indco nu era 
legală. Iar dacă era ilegitimă, până la limpezirea apelor de către autorităţi, intră sau nu 
între multele ipoteze de lucru şi aceea conform căreia tentativa urmărea să submineze 
Hexi Pharma şi să-l elimine (nu neapărat fizic) pe Dan Condrea? 

întrucât acţiunea firmei Inclco a fost susţinută şi de Anios, „şefa” din Paris, care face 
afaceri în circa 80 de ţări, nu văd de ce nu ne-am întreba dacă nu cumva acţiunea a fost 

pornită la solicitarea francezilor. Citez din discuţia lui Tolontan cu Al. Vârgolici: 

- De ce aţi cerut testele Hexi Pharma de la dosarul de avizare? 

- Am făcut în 2012 analize la laboratoarele Anios. 

- Şi ce aţi descoperit? 

- întrebaţi sursele dumneavoastră şi veţi afla! 

- De ce nu ne spuneţi dumneavoastră? 

- Se va spune că sunt subiectiv. Suntem competitori. Eu mi-am făcut datoria de cetăţean. 

- De cetăţean? 

- Da. Am descoperit ceva în neregulă, am vrut sa verificăm cum de au primit avizul şi să facem 
public totul, justiţia a decis altceva, m-am supus. 

- Este laboratorul unui competitor. 

- E adevărat, dar nu cred că puneţi în discuţie laboratorul Anios. De ce Comisia de Biocide nu ne-a 
arătat testele lui Hexi? Şi, apropo de laborator, există intr-adevăr şi în străinătate laboratoare cu o reputaţie 
«că-ţi dau ce vrei». Dar în nici un caz Anios. 

Pentru mine, explicaţia lui Al. Vârgolici este insultătoare. Dacă la cererea lui sau a 
partenerului francez anumite produse ale competitorului Hexi Pharma fuseseră analizate 
în 2012 de „laboratoarele Anios” (fapt perfect legal), nu rezultă că rezultatele erau 
cunoscute numai de Anios şi Indco! Dacă „da”, trimiterea lui Tolontan la (cam prea) 
multele lui surse („ întrebaţi sursele dumneavoastră şi veţi afla!”) n-ar presupune fie că 
acesta avea infonnatori până şi în Indco şi/sau în Anios, fie că, după cum cred, Al. 
Vârgolici încearcă în mod inabil să îndepărteze de sine suspiciunea că, de fapt, patronul 
Indco este sursa de bază a GSP? Mai întreb: demersul Gazetei Sporturilor se bazează 
pe analize făcute de Anios, la cererea sau în înţelegere cu Indco, reprezentanţa ei în 
România şi/sau pe ceva acte obţinute de fosta soţie a lui Dan Condrea? 

întrebarea devine cu atât mai legitimă, cu cât Indco pare a fi un liber-executant. 
De exemplu, atunci când Tolontan îl întreabă pe Al. Vârgolici: „Aţi vorbit cu Anios?”, i 
se răspunde: 

Sigur. Azi dimineaţă. Le-am recomandat să nu escaladăm. Dar facem un răspuns. Cu sute de 
pagini anexă tehnică” (subl. ns.). 

Dacă patronul Al. Vârgolici doar a recomandat cum să se procedeze, mai putem 
crede că deţine vreo reală putere de decizie în tărăşenie? Oare atunci când a dat în 
judecată Ministerul Sănătăţii, doar-doar va obţine testele de eficienţă ale produselor Hexi 
Pharma, a acţionat din proprie iniţiativă sau a răspuns unei cereri/sugestii venite de la 
partenerii din Paris? Oare francezii de la Anios (şi, poate, şi alţii, din unele instituţii) sunt 
dedicaţi naţiunii române, căreia îi vor binele cu orice preţ? Ce descoperiseră, concret? 
Dacă aveau dovezi că produsele Hexi Pharma ar fi fost apă de ploaie, de ce nu au făcut 
public acest lucru, atenţionând pacienţii încă din 2012? De ce afirmaţiile cu care a 
debutat scandalul nu au fost susţinute cu probe de la bun început? Şi, în fond, ce i-a 
determinat să verifice produsele unui anumit competitor şi cum explică faptul că 
situaţia era (şi este) cvasi-generalizată în Ţară, deşi nu toate unităţile sanitare apelau la 
Hexi Pharma ? S-a îmbunătăţit situaţia în spitale odată cu retragerera de pe piaţă a 
produselor firmei lui Condrea? 

„Sute de pagini anexă tehnică ” pregătite de Indcol Să pricepem că Hexi Pharma a 
fost monitorizată atent? Dacă „da”, de ce oare şi, mai ales, dacă au dreptate cei care 
susţin că ar fi fost susţinută din umbră de S.R.I., cum de Serviciul nu a protejat-o? Să 
înţelegem că s-a făcut părtaş la ceea ce unii numesc „genocid”! Aşa cum se prezintă 

lucrurile, dacă tot vorbim de S.R.I. ca ocrotitor al unei firme româneşti, de ce nu ne-am 
închipui că şi GDSE ar acţiona în ajutorul fraţilor lor de la Anios ? Are un sâmbure de 
adevăr ipoteza confonn căreia la noi a avut sau are loc o înfruntare a două servicii? Dacă 
„da”, de ce am pleca de la premiza că amândouă sunt româneşti? De ce ar trebui să 
fie, ambele, instituţii oficiale? Oare Black Cube a fost irepetabila excepţie? 

„Am descoperit ceva în neregulă, am vrut sa verificăm cum de au primit avizul şi să 
facem public totul, justiţia a decis altceva, m-am supus”, afirmă Vârgolici. Se înţelege de 
aici şi altceva afară de faptul că justiţia a acoperit nereguli? Adică Justiţia l-a cenzurat 
pe numitul domn, tocmai când era activat de un civism copleşitor? Dacă nu-i cu supărare, 
ce înseamnă „ ceva în neregulă ” şi în ce context a fost depistat? Din acel „ceva ” a crescut 
anexa de „sute de pagini ”? Iar dacă Justiţia a zis „da”, era firesc să găsim în Ministerul 
Sănătăţii un Hâncu care să zică „ba”? 

După cum s-a văzut mai sus, Laura Georgescu a sesizat Parchetul, împotriva Hexi 
Pharma. In ce temei, ne spune chiar petiţionara: 

„Am simţit, chiar înainte de Colectiv (30 octombrie 2015 - n. ns.), că e ceva în neregulă. Am decis 
să fac plângere, încă din septembrie 2015, pe dezinfectând” (Flux24.ro, 26 mai 2016). 

Prin urmare, „înainte de Colectiv”, Laura Georgescu nu avusese nici o suspiciune 
privind calitatea biocidelor de la Hexi Pharma ? Cum o fi ajuns să „simtă” că „produsele 
în interior nu sunt ce scrie pe avize şi pe etichetă ”? A dat unele mostre spre analiză? 
înţeleg că nu prea are bani. Pe de altă parte, din relatarea dumneaei, rezultă că nu se sfia 
să pătrundă intr-un spaţiu privat, împotriva voinţei şi fără ştiinţa proprietarului: 

„Am reuşit să intru în calculatorul din Traian, folosind o cheie când el era plecat în străinătate. Mi- 
am făcut back-up la tot ce avea pe calculator [„până ta 2008, decembrie” - n. ns.] şi pe acel calculator 
era şi documentul pe care i l-am dat doamnei judecător. încă eram director general Hexi Pharma. 

Când te gândeşti cu câtă insistenţă repetă Laura Georgescu afirmaţii precum: „ Cu 
siguranţă [Dan Condrea] a fost ofiţer SIE. A fost filat în permanenţă de agenţi SIE şi 
CIA”, aproape că îţi vine să intri în jocul cu spioni şi agenţi interni pe care îl propune şi 
în care, dacă tot e joc, ne-o putem imagina şi pe dânsa într-o echipă sau alta. 

In ceaţa existentă, poţi să nu te întrebi dacă numita doamnă este complet străină de 
demersurile făcute de Anios prin Indco, rivalul Hexi Pharma ? Coincidenţă sau nu, în 
2015, când Indco a pierdut procesul cu Ministerul Sănătăţii, Hexi Pharma s-a trezit cu 
plângere penală din partea Laurei Georgescu, astfel încât un lucru devine cert: coordonat 
sau nu, au acţionat în aceeaşi direcţie. 

Deocamdată, problema nu este atât a patronului Indco, cât a lui Tolontan şi a celor 
care îl preiau necritic, după metoda deja brevetată: copy, paste and comment, zdrobind 
diverse persoane, cărora, neostenindu-se să le ceară punctul de vedere, le transformă în 
victime ale unor campanii de presă. Cele de mai sus sunt elemente de natură să întărească 
suspiciunea că Tolontan, în loc să fie un arbitru neutru, şi-a început ancheta jurnalistică în 
discuţie creditând una dintre părţile aflate intr-un conflict nemărturisit şi vânând aproape 
cu obstinaţie orice slăbiciune a celeilalte. Atât de palidele lui solicitări ca şi produsele 
altor firme să fie analizate sosesc tardiv. Este Tolontan - cu sau fără ştiinţă - vârf de 
lance pentru Anios, GBIndco şi Laura Georgescu? Marfa e consumată (deci, eventualele 
urme de noroi sunt şterse), iar Hexi Pharma a devenit dracul gol nu doar în mentalul 
colectiv, ci şi pentru instituţii. Dacă la acest rezultat s-a ajuns şi cu sprijinul unora precum 
ICECHIM, vom vedea. 

Până atunci, să ne citim cu bine! 

